ཕྱི་ལོ་༢༠༡༦ཟླ་༡ཚེས་༡༤ནས་༢༥བར་དབུས་བོད་མིའི་སྒྲིག་འཛུགས་ཀྱིས་ཇི་ལྟར་གསོལ་བ་བཏབ་པ་ལྟར་རྒྱ་གར་གྱི་གནས་མཆོག་རྡོ་རྗེ་གདན་དུ་དུས་འཁོར་དབང་ཆེན་སྩལ་རྒྱུ་དང་།དེ་ཡང་།ཚེས་༡༤ནས་༡༦བར་ཉིན་གསུམ་རིང་༸གོང་ས་༸སྐྱབས་མགོ་ཆེན་པོ་མཆོག་དབུ་བཞུགས་འོག་རྣམ་རྒྱལ་གྲྭ་ཚང་གི་མཁན་གྲྭ་རྣམས་ནས་ས་ཆོག་དང་རྡུལ་མཚོན་གྱི་དཀྱིལ་འཁོར་འབྲི་བཞེངས་སོགས་གནང་རྒྱུ།ཚེས་༡༧ནས་༡༩བར་ཉིན་གསུམ་རིང་སྔ་དྲོ་སྔོན་འགྲོའི་གསུང་ཆོས་སུ་རྒྱལ་སྲས་ཞི་བ་ལྷས་མཛད་པའི་བྱང་ཆུབ་སེམས་དཔའི་སྤྱོད་པ་ལ་འཇུག་པའི་བཀའ་ཆོས་སྩལ་རྒྱུ།ཉིན་རྒྱབ་རྣམ་གྲྭའི་ཆོག་གྲྭ་རྣམས་ནས་མུ་མཐུད་ཆོ་ག་གསུང་འདོན།ཚེས་༢༠ཉིན་རྣམ་རྒྱལ་གྲྭ་ཚང་གིས་དུས་འཁོར་གྱི་མཆོད་གར།ཚེས་༢༡ནས་༢༤བར་ཉིན་རྒྱབ་དུས་འཁོར་དབང་ཆེན་གྱི་དབང་གི་སྟ་གོན་དང་།དབང་དངོས་གཞི་བཅས་གོ་རིམ་བཞིན་བཀའ་དྲིན་ཆེ་རྒྱུ།ཚེས་༢༥ཞོགས་པ་ཚེ་དབང་དང་བརྟན་བཞུགས་འབུལ་རྒྱུ།